Mvɔ̌m ai ébá bə́sə̄ bámbáda Ńtondôbə, bə́ wulugǔ fə á məzěn móé. 2Wayi tɔŋɔban ai esíé yā mɔ́ móe. Mvɔ̌m ai wa ! Wayi təmbə á mvɔ̄m étē á mɛs ! 3Nyɔ ńgál a nə m̀bəmbə atín wɔ̂n yā á dzɔ̌ ai bibumǎ, á tə́m ndá dzoe; bənyɔ bɔ́n, bidzɔg bílé bí ḿbɔ́n, elunga á tə́bə́le woe. 4Éyə̄ hḿ ā yi kúban ńtōtōmaamaa nálā, é mod a mbáda Ńtondôbə. 5Ǹtondôbə á kúbú wa ńtōtōmaamaa á á nə̄ á Síon, abǒg te wǎyi yén məbuguban mə́ Yērúzalɛm məmǒs mə́sə yā ényiŋ dzóe, o yénə́ fə̄ bɔ́n bə́ bɔ́n[40] bóe. Mvɔí á Ísraɛ̂l !